Source: https://www.vkmk.sk/starostkam-a-starostom.html
Timestamp: 2019-03-18 13:29:42+00:00
Document Index: 7938409

Matched Legal Cases: ['§ 9', '§ 4', '§ 25', '§ 25', '§ 4', '§ 16', '§ 9']

> KNIŽNICIAM > Starostkám a starostom
Základné otázky knižničného systému SR rieši Zákon č. 126/2015 o knižniciach , ktorý nadobudol účinnosť 1. júla 2015.
Verejné knižnice (§ 9)
Verejná knižnica je obecná knižnica, mestská knižnica a regionálna knižnica ( v našom regióne je regionálnou knižnicou Verejná knižnica Mikuláša Kováča v Banskej Bystrici).Obec zabezpečuje knižnično-informačné služby zriadením obecnej (mestskej) knižnice.
Obecná knižnica sprístupňuje univerzálny knižničný fond vrátane knižničných dokumentov miestneho významu.
Obecná knižnica poskytuje základné knižnično-informačné služby a aj špeciálne knižnično-informačné služby vrátane prístupu k vonkajším informačným zdrojom (pripojenie na internet ).
Obecná knižnica organizuje a uskutočňuje kultúrno-vzdelávacie aktivity.
Práva a povinnosti zriaďovateľa knižnice (§ 4):
Zoznam knižníc. Zriaďovateľ je oprávnený zriadiť alebo zrušiť knižnicu. V súlade s ustanoveniami § 25 zákona o knižniciach, MK SR vedie Zoznam knižníc - (XLS, 247 kB, odkaz sa otvorí v novom okne). Zriaďovateľ knižnice je povinný podľa § 25 tohto zákona do 60 dní od nadobudnutia jeho účinnosti oznámiť MK SR údaje do zoznamu na evidenčnom formulári - (pod článkom na stiahnutie). Bola táto povinnosť z Vašej strany splnená ?
Štatút knižnice. Zriaďovateľ knižnice je povinný vydať štatút knižnice - (pod článkom na stiahnutie) ( § 4 ). Je to legislatívny dokument, ktorý upravuje organizáciu, náplň a formy činnosti knižnice.
Knižničný a výpožičný poriadok. Základnou právnou normou, ktorá upravuje podmienky využívania služieb knižnice, ich spôsob, rozsah a úhradu a vymedzuje práva a povinnosti používateľov je podľa § 16 Knižničný a výpožičný poriadok - (pod článkom na stiahnutie). Vypracovaný vzorový dokument je možné použiť v každej knižnici.
Odborná evidencia, vyraďovanie a revízia knižničného fondu. Práva a povinnosti knižnice sú uverejnené v § 9, 12 - 18. Okrem iných je tam aj povinnosť uskutočňovať pravidelne revíziu knižničného fondu podľa jeho veľkosti. Vo všetkých obecných knižniciach nášho regiónu je to každých 5 rokov (knižnica do 50 000 knižničných jednotiek).
Správny spôsob vedenia odbornej evidencie, vyraďovania a revízie knižničného fondu rieši Vyhláška MK SR č. 201/2016- (pod článkom na stiahnutie), ktorou sa ustanovujú podrobnosti o spôsobe vedenia odbornej evidencie knižničných dokumentov a o revízii a vyraďovaní knižničného fondu v knižniciach. Prihlášky: Na prihláškach musí byť uvedená klauzula na ochranu osobných údajov v zmysle zákona NR SR č. 122/2013 Z.z. o ochrane osobných údajov, alebo môžete použiť aj takýto súhlas- (pod článkom na stiahnutie). Podpísaný súhlas musíte priložiť k prihláške.
Účtovanie knižničných dokumentov rieši zákon č. 431/2002 Z.z. o účtovníctve v znení neskorších predpisov. Ako v praxi postupovať pri účtovaní knižničných dokumentov rieši odporúčanie Ako účtovať knižničné dokumenty, ktoré bolo vypracované po kozultáciách s Ministerstvom financií SR.
Zlučovanie školských a obecných knižníc. V súčasnosti sú obce, ktoré ako zriaďovatelia škôl i obecných knižníc vyvíjajú snahu o ich zlučovanie. Aby sa dodržali všetky náležitosti zákona č. 126/2015, spracovali Ministerstvo kultúry SR v spolupráci so Slovenskou národnou knižnicou v Martine a Slovenskou podagogickou knižnicou Usmernenie (pod článkom na stiahnutie) k zlučovaniu školských a obecných knižníc. Pri odovzdávaní a prevzatí obecnej ( školskej ) knižnice musí byť vypracovaný protokol (vzor protokolu je uverejnený v Usmernení pod článkom na stiahnutie).
Softvér KIS MaSK. Slovenská národná knižnica ponúka pre malé a stredné knižnice Softvér pre malé a stredné knižnice.
Grantový systém MK SR pre knižnice. Knižnice sú zaradené do programu Kultúrne aktivity v oblasti pamäťových inštitúcií. Tento program, ako aj program Umenie, program Pro Slovakia a program Nehmotné kultúrne dedičstvo a kultúrno-osvetová činnosť prešli od roku 2016 na Fond na podporu umenia
Na zabezpečenie podmienok kvalitného poskytovania knižničných a informačných služieb verejnými knižnicami a optimálne využívanie verejných zdrojov, poskytovaných zriaďovateľmi verejných knižníc: samosprávnymi krajmi, mestami a obcami, alebo inými právnickými osobami slúži Metodický pokyn Ministerstva kultúry Slovenskej republiky č. MK – 1669/2010-10/7472 z 1. júna 2010 k určeniu štandardov pre verejné knižnice.
Príručka knihovníka malej knižnice. Slovenská národná knižnica pripravila Príručku knihovníka malej knižnice. Nie je však určená len knihovníkom. Užitočné informácie a rady v nej nájdu aj zriaďovatelia malých knižníc, t.j. predstavitelia samospráv, obecných zastupiteľstiev či miestnych kultúrnych stredísk. Je k dispozícii v každej obecnej knižnici. POZOR: V príručke knihovníka malej knižnice je uvedený starý zákon a vyhláška, ktoré sú už neplatné.
Dopĺňanie knižničných fondov obecných knižníc zabezpečuje VKMK na základe zmluvných vzťahov - dohôd medzi OÚ a VKMK. Podrobnejšie informácie sú v rubrike Dopĺňanie fondov obecných knižníc.
Verejné knižnice v regióne . VKMK každoročne vydáva Štatistický prehľad o činnosti verejných knižníc v okresoch Banská Bystrica a Brezno, ktorý je okrem obecnej knižnice tiež k dispozícii v rubrike Verejné knižnice v regióne. V prehľade môže zriaďovateľ knižnice vidieť priebeh činnosti obecnej knižnice a porovnať ju s činnosťou iných knižníc ako aj medzinárodnými odporúčaniami. Tieto informácie môžu poslúžiť ako podklad pre ďalšie rozhodovanie a plánovanie činnosti knižnice a zvyšovaniu kvality ňou poskytovaných služieb.
Regionálne databázy. Knižnica ponúka na vyhľadávanie regionálnych informácií dve unikátne databázy, ktoré sama už niekoľko rokov vytvára. REGIÓN - obsahuje záznamy článkov v tlači o regiónoch Banská Bystrica a Brezno.OSOBNOSTI - obsahuje základné informácie o žijúcich i nežijúcich osobnostiach spätých s týmto regiónom, s možnosťou zisťovania ich výročí ... Databázy môžu byť zdrojom zaujímavých informácií nielen pre odborníkov zaoberajúcich sa regiónom a publikujúcich v ňom, ale aj pre obce, mestá, inštitúcie, občianske združenia a pod., pretože mapuje ich aktivity... Podrobnejšie informácie sú v rubrike O regionálnych databázach.
Povinné výtlačky. Zákon č. 212/1997 Z.Z. o povinných výtlačkoch periodických publikácií, neperiodických publikácií a rozmnožením audiovizuálnych diel v znení neskorších predpisov - povinnosť zasielať 1 exemplár tlače s regionálnou pôsobnosťou (napr. obecné noviny) do regionálnej knižnice. Aj z obecných či regionálnych novín a časopisov sa čerpajú články do regionálnych databáz a bibliografií a tým sa aj mapuje a propaguje obec a jej aktivity.
Rubriky nielen pre knihovníkov. Odporúčame sledovať aj rubriky určené pre knihovníkov, ktoré prinášajú aktuálne informácie, ako aj portál pre knižničnú a informačnú prax INFOLIB, kde je možné prihlásiť sa na zasielanie upozornení na nové články.
Súhlas - vzor
Vyhláška MK SR č. 201/2016,